Under andre verdenskrig virket Petch for Norges sak i USA, der hun var tilknyttet Norwegian Information Office, den norske ambassadens informasjonskontor i New York. Petch ledet arbeidet med å legge om informasjonsarbeidet for å tjene Norges sak under krigen. Hun satte i gang programmet og fikk ved hjelp av distribusjon via plateinnspillinger programmet sendt på 350 radiostasjoner, de fleste i USA, men også 30 i Canada og fire i Australia og New Zealand. I tillegg til å lage radioprogrammer om Norge, var Petch også nyhetsoppleser i programmet . Nyhetsbulletinene og radioprogrammene var en del av opplegget til Board of War Communications.